Sjúkrarøktarfrøðingur og heilsurøktari til Heimarustovu á Lágargarði Skriva út Vel størv... Øll Størv (90) Byggivirksemi (2) Fiskavøruídnaður (0) Fiskiskapur (1) Flutningur (1) Flutningur sjóvegis (0) Fyrisiting og tænastur (21) Gistihús og matstovur (11) Handil og umvæling (1) Heilsu- og almannaverk (28) Kunningartøkni (1) Skipasmiður og smiður (6) Undirvísing (5) Vinnuligar tænastur (13) Tórshavnar Kommuna Lagt út: 06.01. 20 Umsóknarfreist: 30.01. 20 Sjúkrarøktarfrøðingur og heilsurøktari til Heimarustovu á Lágargarði Brennur tú fyri eldraøkinum og fyri at skapa góð og virðilig kor fyri húsfólk og aldrandi borgarar, so er tað tær, vit leita eftir til Heimarustovu á Lágargarði, ið er partur av Heilsu- og umsorganartænastuni. Heilsu- og umsorganartænastan er skipað í trimum eindum–Heilsuhúsið og tvær búeindir við 203 búplássum umframt 11 umlættingarplássum og fimm plássum til samdøgursendurvenjing. Lágargarður varð tikin í nýtslu í 1987 og hevur 46 búpláss, umframt tvey pláss til umlætting, sum eru á Heimarustovu. Búplássini eru býtt út á tríggjar búeindir, Heimarastova, Miðstova og Handarastova, har Handarastova burturav er til minnisveik. Umframt búplássini er stórkøkur, ið veitir mat til heimabúgvandi í Tórshavnar Kommunu, og matarhøll, virkis- og venjingarstova til heimabúgvandi og húsfólk, hárfríðkan, fótarøkt og vaskarí. SØKT VERÐUR EFTIR: • einum sjúkrarøktarfrøðingi á setanarbrøki 0,8. Arbeiðstíðin er dagvaktir og triðja hvørt vikuskiftið • einum heilsurøktara á setanarbrøki 1,0. Arbeiðstíðin er skiftandi vaktir, og triðja hvørt vikuskiftið. Møguleiki er eisini fyri lægri brøki DENTUR VERÐUR LAGDUR Á: • hug at arbeiða við heilsustimbran, fyribyrgjan, rehabilitering og geriatri • at miðla vitan til starvsfelagar og aðrar starvsbólkar • hug at arbeiða og samstarva tvøryrkisliga og skapa eitt lærandi arbeiðspláss • góðan telduførleika • prógv og góðkenning sum ávíkavist sjúkrarøktarfrøðingur og heilsurøktari VIT BJÓÐA TÆR: • ein yrkisliga spennandi og mennandi gerandisdag • ávirkan á yrkisligu menningina í Heilsu- og umsorganartænastuni • eitt spennandi arbeiðspláss, góðar umstøður og fjølbroyttar avbjóðingar • møguleika at seta tín dám á og vera partur av framhaldandi at menna tænasturnar hjá Heilsu- og umsorganartænastuni MEIRA FÆST AT VITA Nærri fæst at vita um størvini við at venda sær til Dianu Strøm, virkandi deildarleiðara, á tlf. 211808 ella á telduposti dianas @ torshavn. fo SETANARVIÐURSKIFTI Størvini verða sett frá 1. mars 2020 ella skjótast tilber og lønt sambært sáttmála millum KAF/Fíggjarmálaráðið og avvarðandi yrkisfelag. Søkja skikkaðir umsøkjarar ikki, kann annar fakbólkur verða settur–um so er, verða uppgávurnar lagaðar til fakbólkin. UMSÓKN Umsókn saman við prógvum, góðkenning og upplýsingum um útbúgving og royndir verður at senda til: torshavn @ torshavn. fo. Viðmerkið: „Røktarstarvsfólk til Heimarustovu“. Umsóknarfreistin er 30. januar 2020.